 Bukedde Online - Omuduumizi wamagye ga Algeria azze yeefuuulidde PulezidentiOmuduumizi wamagye ga Algeria azze yeefuuulidde PulezidentiRwanda eggaddewo ensalo zaayo eri Bannayuganda...Ebyewuunyisa ku Omar al-Bashir byobadde...Added 30th March 2019OMUDUUMIZI wamagye mu Algeria yeefuulidde Pulezidenti wa Algeria, Abdelaziz Bouteflika 82 nti kye kiseera aggyibwe mu ntebe kubanga mukadde nnyo ne byakola takyabitegeera.Abdelaziz Bout nga bamuvuga mu kagaali.Gen. Ahmed Gaid Salah agamba nti Abdelaziz Bouteflika eyaakafugira emyaka 20 yeetaaga kulangirira nti takyasobola kukulembera ggwanga kubanga ebigenda mu maaso takyabitegeera awunzeemu.Abdelaziz Bouteflika abadde ateekateeka kuddamu kwesimbawo ku kisanja ekyokutaano kyokka embeera eyobulamu bwe si nnungi okuva mu 2013 lwe yalumbibwa obulwadde obwamusannyalazaako oludda.Ebyamagye bizze wayise omwezi nokusoba nga bannansi beekalakaasa olwomukulu oyo okubalemerako ate bwe baasuubidde nti ku luno agenze ate nalangirira okwesimbawo obuto.Ekisinga okumuvunaanibwa bwe bulyake obujjudde mu Gavumenti ye nokukwata ebintu mu ngeri etakyategeerekeka ekivaako bannansi okugamba nti ku myaka gye, yandibadde awummudde naye takirina mu birowoozo bye.Amawulire ga CNN ne BBC gagamba nti amagye okutuuka ku kino, gaamaze kulaba nga lyekkubo lyokka eriyinza okutuusa eggwanga eryo ku mirembe nga bakyusa obukulembeze okusobola okukkakkanya obutabanguko nokwekalakaasa okubalemeredde okukkakkanya ngabantu tebakyakola okuggyako okukola byonna ebisobola omukulu oyo okuva mu ntebe.Munnamagye oyo, Gen. Ahmed Gaid Salah yagenze ku ttivvi emanyiddwa nga Ennahar najjukiza bannansi nti, Konsitityusoni tekkiriza mukulembeze atakyamanyi bigenda mu maaso ku nsi olwendwadde oba emyaka ngawunze okusigala mu ntebe.Gen. Ahmed agamba nti wadde okwekalakaasa kwa mirembe, kugenda kuleetera abataagala ggwanga lya Algeria okulisensera nga bakozesa bannabyabufuzi abawakanya Pulezidenti aliko nga kye kiseera yeggyeko yekka. 